**POSTUPAK NABAVE TEMELJEM PRAVILA O PROVEDBI POSTUPAKA NABAVA ZA NEOBVEZNIKE ZAKONA O JAVNOJ NABAVI, VERZIJA 6.1**

**NAZIV PROJEKTA: Povećanje energetske učinkovitosti i korištenja obnovljivih izvora energije u društvu PROMMING**

**NAZIV NABAVE: Izgradnja integrirane sunčane elektrane**

**DATUM OBJAVE na stranici Strukturnih fondova (**[www.strukturnifondovi.hr](http://www.strukturnifondovi.hr))**: 02.07.2021.**

**POZIV NA DOSTAVU PONUDA**

1. **OPĆI PODACI**
   1. Naziv naručitelja: PROMMING društvo s ograničenom odgovornošću za proizvodnju, montažu i inženjering opreme, OIB: 03195007039
   2. Adresa: Dr. Ivana Novaka 48, Čakovec
   3. Broj telefona/e-mail*:* +385 98 495 101; [tomislav.kralj@promming.hr](mailto:tomislav.kralj@promming.hr)
   4. Kontakt osoba*:* Tomislav Kralj
   5. Naručitelj je u sukobu interesa sa sljedećim gospodarskim subjektima:
      1. PANIS d.o.o., OIB: 19514929165
      2. TERMOPROM d.o.o., OIB: 82277816245
      3. Dom za starije i nemoćne osobe NOVINŠČAK, OIB: 66978024896
      4. AGRO NOVINŠČAK d.o.o., OIB: 66978024896

**2. OPIS PREDMETA NABAVE/TEHNIČKE SPECIFIKACIJE**

Predmet nabave je **Izgradnja integrirane sunčane elektrane** u provedbi projekta *„Povećanje energetske učinkovitosti i korištenja obnovljivih izvora energije u društvu PROMMING“* prijavljenog na poziv „*Povećanje energetske učinkovitosti i korištenja obnovljivih izvora energije u proizvodnim industrijama*“  KK.04.1.1.03. Tehničke specifikacije, kao i sve relevantne tehničke pojedinosti predmeta nabave navedeni su u Troškovniku sa tehničkim specifikacijama, prilog B ovog Poziva na dostavu ponuda.

Predmet nabave nije podijeljen na grupe.

**3. TROŠKOVNIK I TEHNIČKE SPECIFIKACIJE**

Ponuditelj je dužan popuniti troškovnik na izvornom predlošku (Prilog B ovog Poziva na dostavu Ponuda), bez mijenjanja, ispravljanja i prepisivanja izvornog teksta. Ponuditelj mora ispuniti jediničnim cijenama sve stavke na način kako je to definirano u troškovniku. Ponuditelj izražava cijenu ponude u kunama (HRK) ili eurima (EUR). Cijena ponude piše se brojkama. U cijenu ponude bez poreza na dodanu vrijednost moraju biti uračunati svi troškovi i popusti. Cijena je nepromjenjiva tijekom trajanja ugovora.

Ako ponuditelj promijeni tekst ili količine ili ponudi robu sa manjim tehničkim svojstvima od tražene, ili ne popuni sve tražene stavke troškovnika, Naručitelj će ponudu smatrati neprihvatljivom i ponuda će biti isključena.

Za sve proizvođače, tipove proizvoda, standarde ili norme koji su navedeni u tehničkim specifikacijama primjenjuje se „ili jednakovrijedno“.

**4. KRITERIJ ZA ODABIR PONUDE**

Kriterij za odabir ponude je **najniža cijena.**

Ponuda koja zadovoljava sve uvjete iz Poziva za dostavu ponuda i ima najnižu cijenu smatra se najpovoljnijom ponudom. Ako su dvije ili više valjanih ponuda jednako rangirane prema kriteriju za odabir ponude koji je najniža cijena, Naručitelj će kao najpovoljniju ponudu odabrati ponudu koja je zaprimljena ranije.

**5. ROK I MJESTO IZVRŠENJA PREDMETA NABAVE**

Krajnji rok izvršenja predmeta nabave je **do 31.12.2022.** godine. Mjesto izvršenja je Promming d.o.o., Dr. Ivana Novaka 50, Čakovec.

**6. ROK I ADRESA ZA DOSTAVU PONUDE**

Ponuda se dostavlja u zatvorenoj omotnici, osobno ili poštom, najkasnije **do 12.07.2021. do 10:00 h** na adresu: Promming d.o.o., Dr. Ivana Novaka 48, Čakovec. Na omotnici mora biti oznaka „ne otvarati“.

**7. NAČIN I UVJETI PLAĆANJA**

Naručitelj će plaćanje izvršiti na poslovni račun odabranog ponuditelja, a u slučaju zajednice ponuditelja Naručitelj neposredno plaća svakom članu zajednice ponuditelja za onaj dio ugovora koji je on izvršio, ako zajednica ponuditelja ne odredi drugačije. U slučaju podugovaratelja naručitelj plaća neposredno svakom podugovaratelju za onaj dio ugovora koji je on izvršio.

Plaćanje će se vršiti na sljedeći način:

* **50% avansno, po potpisu ugovora;**
* **45% po završetku instalacijskih radova;**
* **5% po dobivanju dozvole za trajni pogon.**

**8. UVJETI I ZAHTJEVI KOJE MORAJU ISPUNJAVATI POTENCIJALNI PONUDITELJI**

**8.1. RAZLOZI ISKLJUČENJA PONUDITELJA**

**Naručitelj će isključiti ponuditelja iz postupka nabave:**

1. Ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

* u Republici Hrvatskoj, ako gospodarski subjekt ima poslovni nastan u Republici Hrvatskoj
* u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Gospodarski subjekt u ponudi dostavlja izjavu. Izjavu daje osoba po zakonu ovlaštena za zastupanje gospodarskog subjekta. Obrazac izjave nalazi se u prilogu C ovog Poziva.

1. Ako gospodarski subjekt ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta pravomoćnom presudom osuđena za kaznena djela iz čl. 251 Zakona o javnoj nabavi (NN 120/16)

Gospodarski subjekt u ponudi dostavlja izjavu. Izjavu daje osoba po zakonu ovlaštena za zastupanje gospodarskog subjekta. Obrazac izjave nalazi se u prilogu D ovog Poziva.

*U slučaju zajednice ponuditelja, svi članovi zajednice moraju dokazati da ne postoje razlozi isključenja.* *Ukoliko gospodarski subjekt namjerava dio ugovora o nabavi dati u podugovor jednom ili više podugovaratelja, gore navedene okolnosti utvrđuju se pojedinačno za sve podugovaratelje.*

**8.2. DOKAZI SPOSOBNOSTI**

**Naručitelj od ponuditelja zahtijeva podnošenje sljedećih dokaza sposobnosti:**

1. Naručitelj od ponuditelja zahtijeva dokaz o upisu u odgovarajući registar koji se vodi u državi njegova poslovnog nastana.

Gospodarski subjekt u ponudi dostavlja izjavu. Izjavu daje osoba po zakonu ovlaštena za zastupanje gospodarskog subjekta. Obrazac izjave nalazi se u prilogu E ovog Poziva.

1. Naručitelj od ponuditelja zahtijeva Popis ugovora izvršenih u godini u kojoj je započeo postupak nabave i tijekom 3 (tri) godine koje prethode toj godini. Popis ugovora sadrži predmet ugovora, vrijednost ugovora, datum izvršenja i naziv druge ugovorne strane. Iz popisa ugovora ponuditelj mora dokazati da je izvršio jedan ili više (maksimalno 3) istih ili sličnih ugovora, odnosno izvršenje ugovora za izgradnju integrirane sunčane elektrane čija zbrojena vrijednost ugovora iznosi minimalno u iznosu vrijednosti ponude bez PDV-a za predmet nabave.

Gospodarski subjekt u ponudi dostavlja Popis ugovora. Popis ugovora daje osoba po zakonu ovlaštena za zastupanje gospodarskog subjekta. Obrazac Popis ugovora nalazi se u prilogu F ovog Poziva.

*U slučaju zajednice ponuditelja, svi članovi zajednice moraju dokazati sposobnost.* *Ukoliko gospodarski subjekt namjerava dio ugovora o nabavi dati u podugovor jednom ili više podugovaratelja, svi podugovaratelji moraju dokazati sposobnost.*

**8.3. KVALITETA IZVOĐENJA POSLOVA**

1. Ponuditelj mora imati implementiran:

* Sustav za upravljanje kvalitetom uspostavljen i certificiran prema normi ISO 9001:2015 ili jednakovrijednoj;

Ponuditelj uz ponudu treba priložiti presliku važećeg certifikata ili jednakovrijedne dokumente.

U slučaju zajednice ponuditelja, sposobnost iz točke 1. dokazuje se kumulativno.

**8.4. JAMSTVENI ROK**

Minimalni jamstveni rokovi koje ponuditelj mora zadovoljiti su:

* 15 godina proizvođačkog jamstva na fotonaponske module
* 12 godina jamstva na 90% izlazne snage fotonaponskih modula
* 25 godina jamstva na 80% izlazne snage fotonaponskih modula
* 10 godina jamstva na fotonaponske izmjenjivače
* 2 godine jamstva na izvedene radove

Za ispunjenje sposobnosti iz točke 8.4. ponuditelj je dužan dostaviti:

* kopiju jamstvenog lista za fotonaponski modul
* kopiju jamstvenog lista za izmjenjivač
* popunjenu Izjavu o jamstvenom roku. Obrazac Izjave o jamstvenom roku nalazi se u prilogu G ovog Poziva.

**8.5. OSTALI UVJETI**

Naručitelj od Ponuditelja zahtijeva da predmet nabave: Izgradnja integrirane sunčane elektrane izvodi vikendom (subotom i nedjeljom). Ponuditelj posao izvodi na način da je omogućeno neometano odvijanje poslovnih procesa. Navedeni dio predstavlja ugovornu obvezu odabranog ponuditelja.

# 9. TRAŽENA JAMSTVA

Naručitelj od gospodarskih subjekata traži dostavu sljedećih jamstava:

1. Jamstvo za ozbiljnost ponude –Ponuditelj je obvezan uz ponudu priložiti jamstvo za ozbiljnost ponude u obliku neopozive garancije prvoklasne banke u iznosu od 95.000,00 kn, s važenjem do isteka roka valjanosti ponude, za slučaj odustajanja ponuditelja od svoje ponude u roku njezine valjanosti, neprihvaćanja ispravka računske greške, odbijanja potpisivanja ugovora o nabavi ili nedostavljanja jamstva za uredno ispunjenje ugovora

Jamstvo se dostavlja u izvorniku u zatvorenoj foliji i čini sastavni dio ponude.

Umjesto navedenog jamstva, ponuditelj može dati novčani polog u traženom iznosu te unutar ponude dostaviti dokaz o uplati. Novčani polog uplaćuje se u korist Naručitelja sa sljedećim podacima:

IBAN: HR4923400091116012768

MODEL: HR 00

POZIV NA BROJ: OIB ponuditelja

SVRHA UPLATE: jamstvo za ozbiljnost ponude

1. Jamstvo za uredno ispunjenje ugovora za slučaj povrede ugovornih obveza – Odabrani izvoditelj je obvezan dostaviti Naručitelju, u roku od 8 (osam) dana od dana potpisa ugovora jamstvo za uredno ispunjenje Ugovora, u iznosu od 10% (deset posto) od ugovorene cijene posla (bez PDV-a), a u obliku neopozive garancije prvoklasne banke, s rokom važenja 30 dana od predviđenog datuma završetka posla. Ukoliko dođe do produljenja roka ili povećanja ugovornog iznosa, odnosno zaključivanja dodatka ugovoru, iznos i rok valjanosti jamstva će se prilagoditi novonastaloj situaciji.
2. Jamstvo za otklanjanje nedostataka u jamstvenom roku – Odabrani izvoditelj je obvezan Naručitelju u roku od 8 (osam) dana nakon primopredaje, dostaviti jamstvo za otklanjanje nedostataka u jamstvenom roku, u iznosu 5% (pet posto) vrijednosti posla (bez PDV-a), a u obliku bjanko zadužnice, solemnizirane od strane javnog bilježnika, s rokom važenja 30 (trideset) dana nakon isteka ugovornog jamstvenog roka, koji iznosi 2 (dvije) godine od dana primopredaje.

**9. NAVOD O DOKUMENTACIJI KOJU PONUDITELJ MORA DOSTAVITI**

1. Ponudbeni list (prilog A)
2. Troškovnik sa tehničkom specifikacijom (prilog B)
3. Dokumente kojima ponuditelj dokazuje da ne postoje razlozi isključenja sukladno točki 8.1. ovog Poziva na dostavu ponuda
4. Tražene dokaze sposobnosti sukladno točki 8.2. ovog Poziva na dostavu ponuda
5. Tražene dokaze kvalitete izvođenja poslova sukladno točki 8.3. ovog Poziva na dostavu ponuda
6. Tražene dokaze za jamstveni rok sukladno točki 8.4. ovog Poziva na dostavu ponuda
7. Jamstvo za ozbiljnost ponude

Ponuditelj dostavlja dokumentaciju u originalu ili u preslici. Naručitelj zadržava pravo, prilikom pregleda i ocjene ponuda, zatražiti od najpovoljnijeg ponuditelja dostavu originala ili ovjerenih preslika traženih dokumenata.

**10. POJAŠNJENJE I IZMJENA POZIVA NA DOSTAVU PONUDA**

Ako se tijekom objave ukaže potreba za izmjenom poziva na dostavu ponude (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda), ista će biti transparentno i istovremeno objavljena (i dostavljena, u slučaju kada je poziv na dostavu ponude poslan na više gospodarskih subjekata) kako bi svi gospodarski subjekti bili upoznati s izmjenom. Rok za dostavu ponude će se primjereno produljiti ako je rok za dostavu ponude kraći od 8 dana od dana objave izmjene.

Gospodarski subjekti imaju pravo postavljati pitanja i tražiti pojašnjenja. Svaki odgovor će biti objavljen na stranici [www.strukturnifondovi.hr](http://www.strukturnifondovi.hr) najkasnije treći dan prije dana isteka roka za dostavu ponuda u slučaju da je zahtjev za pitanjem/pojašnjenjem dostavljen pravodobno. Isti je dostavljen pravodobno, ukoliko je dostavljen najkasnije četvrtog dana prije dana u kojem istječe rok za dostavu ponuda.

**11. PREGLED I OCJENA PONUDA**

Nakon isteka roka za dostavu ponuda, Naručitelj će provjeriti sadržaj podnesenih ponuda, usporediti ih sa tehničkim specifikacijama i/ili opisom posla predmeta nabave te utvrditi jesu li ispunjeni svi propisani uvjeti nadmetanja.

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da razjasne, upotpune ili dostave nužne informacije ili dokumentaciju u primjerenom roku ne kraćem od pet dana.

## 12. MOGUĆNOST IZMJENE UGOVORA U SLUČAJU NEPREDVIDLJIVIH OKOLNOSTI

U slučaju novonastalih uvjeta uzrokovanih nepredvidljivim okolnostima na koje ni jedna strana ne može utjecati (naručitelj, ponuditelj), a koje su nastupile nakon potpisa ugovora, te ako je ta promjena objektivno opravdana, naručitelj i odabrani ponuditelj će pristupiti izmjenama ugovora.

## 13. PREDSTAVKE

Ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ovog Poziva na dostavu ponuda zbog kojeg je:

* neopravdano isključen iz postupka nabave
* njegova ponuda neopravdano odbijena, ili
* evaluacija ponude protivna uvjetima i kriterijima poziva na dostavu ponuda i odredbama Postupaka nabave

Predstavka se podnosi u pisanom obliku u roku od osam (8) dana od dana primitka Odluke o odabiru ili Odluke o poništenju i obavijesti, Posredničkom tijelu razine 2 (PT2) na adresu*:*

Fond za zaštitu okoliša i energetsku učinkovitost, Radnička cesta 80, 10 000 Zagreb

Podnositelj mora presliku predstavke dostaviti Naručitelju istovremeno sa slanjem predstavke PT2. Podnositelj mora u predstavci obrazložiti svoje navode. Podnošenje predstavke ne zaustavlja sklapanje ugovora o nabavi.

Podnositelj predstavke koji je pretrpio štetu zbog povreda Postupaka nabave ima mogućnost naknade štete pred nadležnim sudom prema općim propisima o naknadi štete.

**PRILOG A**

**PONUDBENI LIST**

**NARUČITELJ:** PROMMING d.o.o., Dr. Ivana Novaka 48, Čakovec, OIB: 03195007039

**PREDMET NABAVE:** Izgradnja integrirane sunčane elektrane

**PONUDITELJ**

|  |  |
| --- | --- |
| Naziv ponuditelja |  |
| Adresa ponuditelja |  |
| OIB |  |
| Broj računa/IBAN |  |
| Navod o tome je li ponuditelj u sustavu poreza na dodanu vrijednost | DA NE |
| Kontakt podaci ponuditelja (ime i prezime, e-mail, telefon) |  |

**PODACI O CIJENI**

|  |  |
| --- | --- |
| Valuta (HRK ili EUR) |  |
| Cijena ponude bez poreza na dodanu vrijednost |  |
| Iznos poreza na dodanu vrijednost |  |
| Cijena ponude s porezom na dodanu vrijednost |  |

**PODACI O PODUGOVARATELJU/ČLANU ZAJEDNICE PONUDITELJA (ukoliko je primjenjivo) /**

|  |  |
| --- | --- |
| Naziv i adresa podugovaratelja/člana zajednice ponuditelja |  |
| OIB |  |
| Opis/količina/postotni udio koji se daje u podugovor |  |

**Rok valjanosti ponude:** 45 dana od dana isteka roka za dostavu ponuda

U\_\_\_\_\_\_\_\_\_\_\_\_\_\_dana\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pečat i potpis

# PRILOG C

**IZJAVA PONUDITELJA**

kojom ja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime, adresa, osobni identifikacijski broj)*

kao po zakonu ovlaštena osoba za zastupanje gospodarskog subjekta

*\_\_\_\_\_\_\_\_\_\_\_\_\_\_\_\_\_\_\_\_\_\_*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv i sjedište gospodarskog subjekta, identifikacijski broj)*

**pod materijalnom i kaznenom odgovornošću izjavljujem da je**

Gospodarski subjekt ispunio obveze plaćanja dospjelih poreznih obveza i obveza za mirovinsko i zdravstveno osiguranje:

- u Republici Hrvatskoj, ako gospodarski subjekt ima poslovni nastan u Republici Hrvatskoj, ili

- u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj

U \_\_\_\_\_\_\_\_\_\_\_\_\_\_\_\_\_\_\_\_\_dana\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

pečat i potpis

**PRILOG D**

**IZJAVA O NEKAŽNJAVANJU**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, adresa, OIB)

kao osoba ovlaštena po zakonu za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta, OIB)

pod materijalnom i kaznenom odgovornošću izjavljujem da niti gospodarski subjekt niti osoba/e koja/e je/su član/ovi upravnog, upravljačkog ili nadzornog tijela ili ima/ju ovlasti zastupanja, donošenja odluka ili nadzora toga gospodarskog subjekta nismo pravomoćnom presudom osuđeni za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);

odnosno nismo pravomoćnom presudom osuđeni za gore navedena kaznena djela niti za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je državljanin osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

U \_\_\_\_\_\_\_\_\_\_\_\_\_\_, dana\_\_\_\_\_\_\_\_\_\_\_ MP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis odgovorne osobe)

# PRILOG E

**IZJAVA PONUDITELJA**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime, adresa, osobni identifikacijski broj)*

kao po zakonu ovlaštena osoba za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv i sjedište gospodarskog subjekta, identifikacijski broj)*

**pod materijalnom i kaznenom odgovornošću izjavljujem da je**

Gospodarski subjekt upisan u odgovarajući registar koji se vodi u državi našeg poslovnog nastana

U \_\_\_\_\_\_\_\_\_\_\_\_\_\_\_\_\_\_\_\_\_dana\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

pečat i potpis

**PRILOG F**

**POPIS UGOVORA**

|  |  |  |  |  |
| --- | --- | --- | --- | --- |
| Redni broj | Predmet/naziv ugovora | Naziv ugovorne strane | Iznos (HRK bez PDV-a) | Datum izvršenja |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Datum: \_\_\_\_\_\_\_\_\_\_\_\_\_\_\_\_\_\_

MP Ponuditelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)

**PRILOG G**

**IZJAVA O JAMSTVENOM ROKU**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i OIB ili nacionalni identifikacijski broj ovlaštene osobe)

iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresa)

kao ovlaštena osoba za zastupanje gospodarskog subjekta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv, adresa i OIB gospodarskog subjekta)

izdajem jamstvo na izvedene radove i ostalu opremu na razdoblje od:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(broj mjeseci jamstvenog roka)

od dana potpisivanja Zapisnika o preuzimanju.

Datum: \_\_\_\_\_\_\_\_\_\_\_\_\_\_\_\_\_\_

MP Ponuditelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)